CELEX: 62011CN0555
Language: el
Date: 2011-11-03 00:00:00
Title: Υπόθεση C-555/11: Αίτηση για την έκδοση προδικαστικής αποφάσεως, την οποία υπέβαλε το Συμβούλιο της Επικρατείας (Ελλάδα) στις 3 Νοεμβρίου 2011 — Ένωση Επαγγελματιών Ασφαλιστών Ελλάδος «EEAE» , Σύλλογος Ασφαλιστικών Πρακτόρων Ν. Αττικής «ΣΠΑΤΕ» , Πανελλήνιος Σύλλογος Ασφαλιστικών Συμβούλων «ΠΣΑΣ» , Σύνδεσμος Ελλήνων Μεσιτών Ασφαλίσεων «ΣΕΜΑ» και Πανελλήνιος Σύνδεσμος Συντονιστών Ασφαλιστικών Συμβούλων «ΠΣΑΣ» κατά Υπουργού Ανάπτυξης και Ομοσπονδίας Ασφαλιστικών Συλλόγων Ελλάδος.

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/33
            
         
      Αίτηση για την έκδοση προδικαστικής αποφάσεως, την οποία υπέβαλε το Συμβούλιο της Επικρατείας (Ελλάδα) στις 3 Νοεμβρίου 2011 — Ένωση Επαγγελματιών Ασφαλιστών Ελλάδος «EEAE», Σύλλογος Ασφαλιστικών Πρακτόρων Ν. Αττικής «ΣΠΑΤΕ», Πανελλήνιος Σύλλογος Ασφαλιστικών Συμβούλων «ΠΣΑΣ», Σύνδεσμος Ελλήνων Μεσιτών Ασφαλίσεων «ΣΕΜΑ» και Πανελλήνιος Σύνδεσμος Συντονιστών Ασφαλιστικών Συμβούλων «ΠΣΑΣ» κατά Υπουργού Ανάπτυξης και Ομοσπονδίας Ασφαλιστικών Συλλόγων Ελλάδος.
      (Υπόθεση C-555/11)
      (2012/C 25/61)
      Γλώσσα διαδικασίας: η ελληνική
      
         Αιτούν δικαστήριο
      
      Συμβούλιο της Επικρατείας
      
         Διάδικοι στην υπόθεση της κύριας δίκης
      
      
         Αιτούντες: Ένωση Επαγγελματιών Ασφαλιστών Ελλάδος «EEAE», Σύλλογος Ασφαλιστικών Πρακτόρων Ν. Αττικής «ΣΠΑΤΕ», Πανελλήνιος Σύλλογος Ασφαλιστικών Συμβούλων «ΠΣΑΣ», Σύνδεσμος Ελλήνων Μεσιτών Ασφαλίσεων «ΣΕΜΑ» και Πανελλήνιος Σύνδεσμος Συντονιστών Ασφαλιστικών Συμβούλων «ΠΣΑΣ».
      
         Καθών: Υπουργός Ανάπτυξης και Ομοσπονδία Ασφαλιστικών Συλλόγων Ελλάδος
      
         Προδικαστικό ερώτημα
      
      
         «Η διάταξη της παραγράφου 3 δεύτερο εδάφιο του άρθρου 3 της Οδηγίας 2002/92/Ε.Κ., κατά την οποία “Δεν θεωρούνται ασφαλιστική διαμεσολάβηση ο εν λόγω δραστηριότητες (που απαριθμούνται στο πρώτο εδάφιο της ίδιας διατάξεως) όταν αναλαμβάνονται από ασφαλιστική επιχείρηση ή από υπάλληλο ασφαλιστικής επιχείρησης ο οποίος ενεργεί υπό την ευθύνη της ασφαλιστικής επιχείρησης” έχει την έννοια ότι επιτρέπεται σε υπάλληλο ασφαλιστικής επιχείρησης μη διαθέτοντα τα προσόντα του άρθρου 4 παρ. 1 της Οδηγίας η περιστασιακή και όχι κατά κύριο επάγγελμα άσκηση δραστηριοτήτων ασφαλιστικής διαμεσολάβησης έστω και αν ο υπάλληλος αυτός δεν τελεί σε σχέση εξαρτημένης εργασίας με την επιχείρηση, η οποία, πάντως, ασκεί εποπτεία επί των ενεργειών του, ή η οδηγία επιτρέπει την δραστηριότητα αυτή μόνον όταν ασκείται στο πλαίσιο σχέσεως εξηρτημένης εργασίας».